โฆษก ศบค ระบุ ผู้ติดเชื้อล่าสุดวันนี้มีเพียง 1 คน และยังไม่มีผู้เสียชีวิตเพิ่มในวันนี้ ขณะที่เตรียมรับคนไทยกับจากต่างประเทศอีก 7,000 คน
โฆษก ศบค ระบุ ผู้ติดเชื้อล่าสุดวันนี้มีเพียง 1 คน และยังไม่มีผู้เสียชีวิตเพิ่มในวันนี้ ขณะที่เตรียมรับคนไทยกับจากต่างประเทศอีก 7,000 คนน.พ.ทวีศิลป์ วิษณุโยธิน โฆษกศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 (โควิด-19) หรือ ศบค. แถลงสถานการณ์โรคโควิด-19 ว่า วันนี้มีผู้ป่วยเพิ่มขึ้น 1 คน รวมมีผู้ป่วยสะสม 2,988 คน หายป่วยเพิ่ม 7 คน รวมหายป่วยแล้ว 2,747 คน อยู่ระหว่างการรักษาตัว 187 คน ไม่มีผู้เสียชีวิตวันนี้ รวมเสียชีวิตสะสมอยู่ที่ 54 ราย สำหรับ 1 คน ที่ติดเชื้อเพิ่มเป็นชาย ติดเชื้อมาจากเดินทางไปปฏิบัติศาสนกิจที่ต่างประเทศ และเป็นโรคเบาหวาน ซื้อของที่ตลาด ซึ่งเป็นสถานที่ชุมชน ส่วนผู้ที่ติดเชื้อมากที่สุดมีอายุเฉลี่ย 39 ปี ซึ่งเป็นวัยทำงาน และต้องจากออกจากบ้านมากที่สุด จึงเป็นพาหะนำเชื้อได้มากกว่ากลุ่มอื่น ส่วนผู้ที่เดินทางกลับมาจากต่างประเทศ 40 คน ขณะนี้อยู่ระหว่างการตรวจเชื้อในห้องปฏิบัติการจึงจะสามารถยืนยันได้ว่าติดเชื้อหรือไม่ส่วนคนไทยที่ตกค้างอยู่ต่างประเทศและจะเดินทางกลับถึงประเทศไทยในวันนี้ จะเดินทางมาจากเยอรมนี 110 คน ปากีสถาน 122 คน และเมียนมา 65 คน ส่วนวันพรุ่งนี้จะมีคนไทยที่เดินทางกลับจากฝรั่งเศส 16 คน และอินเดีย 220 คน ขณะที่วันที่ 6 ถึง 31 พฤษภาคม รัฐบาลมีแผนที่จะรองรับคนไทยที่จะเดินทางกลับจากต่างประเทศอีก 7,000 คน ได้แก่ จากปากีสถาน เมียนมา เยอรมนี เกาหลีใต้ อียิปต์ เนเธอร์แลนด์ เวียดนาม ไต้หวัน ญี่ปุ่น สหรัฐอเมริกา แอฟริกาใต้ และสหรัฐอาหรับเอมิเรตส์